**CONTRACT PRESTARI SERVICII**

**nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_**

**Servicii de consultanță în management de proiect: „MODERNIZARE ȘCOALĂ “CANDIANO POPESCU ȘI CONSTRUIRE SALĂ DE EDUCAȚIE FIZICĂ ȘCOLARĂ”, cod SMIS 155538**

1. **Preambul**

În temeiul Legii 98/2016 *privind achizițiile publice cu modificările și completările ulterioare* și H.G. 395/2016 *pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice*, s-a încheiat prezentul contract de prestare de servicii, între:

**Părţile contractante**

**MUNICIPIUL PLOIESTI,** cu sediul in Ploiesti, Piata Eroilor nr. 1A, 100316, telefon: 0244-516699, fax: 0244-510736, cod fiscal: 2844855, cont …………………… deschis la Trezoreria Ploiesti, reprezentat prin dl. Andrei Liviu Volosevici, Primar, in calitate de **ACHIZITOR**, pe de o parte

şi

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_sediul în \_\_\_\_\_\_\_\_\_\_\_\_\_, strada \_\_\_\_\_\_\_\_\_\_\_\_ nr. \_\_\_\_\_\_\_\_\_, jud. \_\_\_\_\_\_\_\_\_, telefon: \_\_\_\_\_\_\_\_\_\_\_\_\_\_\_\_, fax: \_\_\_\_\_\_\_\_\_\_\_\_\_, cod fiscal \_\_\_\_\_\_\_\_\_\_\_\_\_, Cont \_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată de \_\_\_\_\_\_\_\_\_\_\_\_\_\_\_\_\_ având funcţia de administrator, în calitate de **PRESTATOR,** pe de altă parte,

au convenit încheierea prezentului contract

**2. Definiții**

**2.1** În prezentul contract următorii termeni vor fi interpretați astfel:

1. **Achizitor şi prestator** - părţile contractante, aşa cum sunt acestea numite în prezentul contract;
2. **Act adițional** - document prin care se modifică termenii şi condițiile prezentului *Contract de achiziție publică de servicii*, în condițiile *Legii 98/2016*;
3. **Caiet de Sarcini** - Anexa la *Contract*, care include obiectivele, sarcinile, specificațiile şi caracteristicile *Serviciilor* descrise în mod obiectiv, într-o manieră corespunzătoare îndeplinirii necesității *Achizitorului*, menționând, după caz, metodele şi resursele care urmează să fie utilizate de către *Prestator* şi/sau *Rezultatele* care trebuie realizate/prestate și furnizate de către *Prestator*;
4. **Contract** - prezentul *Contract* cu titlu oneros, asimilat, potrivit *Legii 98/2016*, actului administrativ, încheiat *în scris*, între *Achizitor* şi *Prestator*, care are ca obiect prestarea de *Servicii* și toate Anexe sale;
5. **Contract de finanţare -** Prin contract de finanţare în cadrul cadrul Programului Operațional Regional 2014-2020, Axa Prioritară 9 – Sprijinirea regenerării economice și sociale a comunităților defavorizate din mediul urban. Prioritatea de investitii 9.1- Dezvoltarea locală plasată sub responsabilitatea comunității, denumit în continuare contract de finanţare, se înţelege actul juridic cu titlu oneros semnat între părţi anexele şi toate actele adiţionale la acesta, prin care se finanţează un proiect în cadrul Programului Operaţional Regional;
6. **Documentație de atribuire** - documentație ce cuprinde toate informațiile legate de obiectul contractului de achiziție publică și de procedura de atribuire a acestuia, inclusiv caietul de sarcini;
7. **Documente justificative -** Documente pe baza cărora pot fi efectuate plăţile în cadrul unui contract de finanţare;
8. **Durata contractului** - intervalul de timp în care prezentul contract operează valabil între părți, potrivit legii, ofertei și documentației de atribuire de la data intrării sale în vigoare și până la epuizarea convențională sau legală a oricărui efect pe care îl produce, inclusiv eventualele pretenții fondate pe clauzele sale;
9. **Durata de prestare a serviciilor** - intervalul de timp in care prestatorul presteaza serviciile pe care le presupune indeplinirea contractului, astfel cum acestea sunt prevazute in caietul de sarcini și in contract, inclusiv operatiunile preliminare si finale previzibile si imprevizibile, cu exceptia cazurilor de forta majoră, începand cu data încheierii contractului;
10. **Forța majora** - eveniment independent de controlul *Părților*, care nu se datorează greșelii sau vinei acestora, care nu putea fi prevăzut în momentul încheierii *Contractului* și care face imposibilă îndeplinirea obligațiilor de către una dintre *Părți* și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul *Părților* și care nu ar putea fi evitate prin luarea măsurilor corespunzătoare de diligență;
11. **Ofertă**- actul juridic prin care *Prestatorul* și-a manifestat voința de a se angaja, din punct de vedere juridic, în acest *Contract* de achiziție publică de *Servicii* și cuprinde *Propunerea Financiară*, *Propunerea Tehnică* precum și alte documente care au fost menționate în *Documentația de Atribuire*, prin care *Prestatorul* și-a manifestat voința de a se angaja din punct de vedere juridic în *Contract*;
12. **Organism Intermediar POR (OI) -** unitatea de implementare la nivel regional, care preia o parte din responsabilitățile Autoritatii de Management, pe baza unui acord scris, și reprezintă principalul organism care are contact direct cu solicitantul;
13. **Penalitate contractuală** - despăgubirea stabilită în contractul de prestări servicii ca fiind plătibilă de către una din părțile contractante către cealaltă parte, în caz de neîndeplinire, sau îndeplinire necorespunzătoare sau cu întârziere a obligațiilor din contract (majorări de întârziere și/sau daune-interese).
14. **Preţul contractului** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
15. **Propunerea tehnică** - document al ofertei elaborat pe baza cerințelor din caietul de sarcini, stabilite de autoritatea contractantă ;
16. **Propunerea financiară** - document al ofertei prin care se furnizează informațiile cerute prin documentația de atribuire cu privire la preț, tarif, alte condiții financiare și comerciale ;
17. **Rezilierea contractului** - se intelege desfiintarea pe viitor a contractului de servicii, fara ca aceasta sa aduca atingere prestatiilor succesive care au fost facute anterior rezilierii;
18. **Servicii** - orice activități şi *Rezultatul* / *Rezultatele* acestora care vor fi prestate de către *Prestator* în baza *Contractului de Servicii*, inclusiv toate activitățile care necesită exercitarea unui rol de *Prestator* în cadrul sau în legătură cu acest *Contract*;
19. **Standarde/conditii tehnice de calitate** - cerințele profesionale legate de calitatea *Rezultatului* prestării *Serviciilor* și de calitatea activității de prestare a serviciului care ar fi respectate de către orice *Prestator* diligent care posedă cunoștințele și experiența unui expert care prestează servicii similare și pe care *Prestatorul* este obligat să le respecte în prestarea tuturor *Serviciilor* incluse în prezentul *Contract*;
20. **Zi** - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

**3. Interpretare**

**3.1.** Toate documentele contractului, precum şi întreaga corespondenţă purtată în legătură cu contractul între Achizitor și Prestator vor fi scrise în limba română, iar contractul va fi redactat şi interpretat în limba română.

**3.2.** Dacă un document al contractului sau corespondenţă în legătură cu acesta sunt redactate în altă limbă decât limba română, traducerea acestora în limba română va avea prioritate în orice problemă legată de interpretare. Partea care emite astfel de documente sau corespondenţă, va suporta riscul şi costurile traducerii acestora în limba română.

**3.3** În prezentul contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.

**3.4.** Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

**3.5.** Contractul constituie întreaga şi singura înţelegere între Părţi cu privire la obiectul acestuia şi exclude orice alte comunicări, negocieri sau înţelegeri scrise sau verbale între Părţi realizate înaintea încheierii contractului.

**3.6.** Niciun amendament sau altă derogare de la contract nu va avea efect decât dacă este consemnată în scris, datată, se referă expres la contract şi este semnată de reprezentanţii legali ai Părţilor.

**3.7.** Dacă oricare dintre clauzele contractului este nulă, anulată, interzisă de lege, inaplicabilă, aceste împrejurări nu vor afecta validitatea şi efectele oricărei alte clauze din contract.

**3.8** Inacţiunea, întârzierea, toleranţa manifestate de una dintre Părţi în punerea în aplicare a clauzelor contractului sau acordarea de amânări sau înlesniri către cealaltă parte, nu afectează sau restrâng drepturile acelei părţi rezultate din contract, renunţarea la un drept neputând fi prezumată în nicio situaţie.

**CLAUZE OBLIGATORII**

**4. Obiectul contractului**

**4.1.** Prestatorul se obligă să presteze **servicii de consultanță în management de proiect: „MODERNIZARE ȘCOALĂ “CANDIANO POPESCU ȘI CONSTRUIRE SALĂ DE EDUCAȚIE FIZICĂ ȘCOLARĂ”, cod SMIS 155538”**,în cadrul Programului Operațional Regional 2014-2020, Axa Prioritară 9 – Sprijinirea regenerării economice și sociale a comunităților defavorizate din mediul urban. Prioritatea de investitii 9.1- Dezvoltarea locală plasată sub responsabilitatea comunității, Obiectiv specific-Reducerea numărului de persoane aflate în risc de sărăcie și excluziune socială prin măsuri integrate – cod SMIS 155538, Contract de finanțare nr. 7915/01.09.2022.

**4.2.** Prestarea serviciilor de consultanță în management de proiect: „**MODERNIZARE ȘCOALĂ “CANDIANO POPESCU ȘI CONSTRUIRE SALĂ DE EDUCAȚIE FIZICĂ ȘCOLARĂ”, cod SMIS 155538”**, se va efectua cu respectarea obligațiilor asumate în propunerea tehnică și caietul de sarcini.

**4.3.** Achizitorul se obligă să plătească prestatorului preţul pentru îndeplinirea contractului de prestare servicii de consultanță în management de proiect: „**MODERNIZARE ȘCOALĂ “CANDIANO POPESCU ȘI CONSTRUIRE SALĂ DE EDUCAȚIE FIZICĂ ȘCOLARĂ”, cod SMIS 155538”**, în conformitate cu oferta de preț a acestuia.

**5. Preţul contractului. Modalități de plată**

**5.1.** Prețul total convenit pentru îndeplinirea contractului, plătibil prestatorului de către achizitor este de **­­­\_\_\_\_\_\_\_\_\_\_ lei**, fără TVA, la care se adaugă cota legală de TVA de **\_\_\_\_\_\_\_\_\_\_\_\_\_\_** lei.

**5.2.** Prețul contractului este ferm pe toată perioada derulării acestuia și nu se actualizează.

**5.3.** In vederea decontarii serviciilor de consultanta, prestatorul va transmite catre autoritatea contractanta următoarele documente:

a) facturile fiscale întocmite si transmise în conformitate cu prevederile legale, corespunzatoare activitatilor prestate si;

b) procesele verbale de recepție mentionate mai sus. Fiecare factură fiscala va avea mentionat numarul contractului de prestari servicii, datele de emitere și de scadentă ale facturii respective.

**5.4.** Plata serviciilor efectuate se va face în termen de maxim 30 zile de la data primirii facturii, astfel încât să fie respectate și prevederile art. 6 alin. (1) din Legii nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autoritățile contractante și a documentelor justificative stipulate la pct. 5.3 din contract. Daca achizitorul include factura emisa de prestator in cereri de plata, plata se va face conform mecanismului aferent, in conformitate cu art. 7 alin. (1) din Legea nr. 72/2013, motivat in mod obiectiv de natura contractului de finantare pe fonduri europene si de mecanismul cererilor de plata care presupune verificarea eligibilitatii cheltuielilor de catre OI POR 2014 – 2020.

**5.5.** Efectuarea plăților este condiționată de îndeplinirea de către prestator a obligațiilor ce îi revin conform prezentului contract și a anexelor acestuia, dovedită prin acceptarea de către Achizitor a serviciilor prestate, prin semnarea proceselor verbale de recepție calitativă și cantitativă și in baza facturilor emise și transmise în original de Prestator. Prestatorul va emite cate o factura pentru serviciile prestate.

**6. Durata contractului**

**6.1.** Contractul de servicii de consultanta in management pentru implementarea proiectului se va derula pe toată perioada de implementare a contractului de finanţare pentru proiectul Cod SMIS 155538. In cazul in care, din motive obiective, perioada de implementare a proiectului se va prelungi pe baza unui act aditional incheiat cu autoritatea de management, contractul de servicii de consultanta in management se poate prelungi prin acordul părților, prin act adițional.

Implementarea contractului de finantare se va considera incheiata in urmatoarele cazuri:

a) Achizitorul a primit ultima plata de la AM POR si nu exista la acel moment niciun recurs gratios nesolutionat impotriva unor decizii ale AM POR.

b) S-a solutionat de catre AM POR si ultimul recurs gratios al achizitorului impotriva unei decizii a AM POR.

**6.2.** În cazul în care, din motive obiective, perioada de implementare a proiectului se va prelungi pe baza unui act adițional încheiat cu autoritatea de management, contractul de servicii de consultanță în management se poate prelungi prin acordul părților, prin act adițional. Orice modificare a contractului care intervine intr-o astfel de situatie, fara organizarea unei noi proceduri de achizitie publica, se va realiza in conditiile prevazute de art.221 din legea nr.98/2016.

**6.3.** Prezentul contract încetează să producă efecte de la data îndeplinirii de către ambele părți contractante a obligațiilor ce le revin conform clauzelor prezentului contract.

**7. Executarea contractului**

**7.1.** Executarea contractului începe după semnarea acestuia de către ambele părţi.

**7.2.** Prestatorul are obligația de a începe prestarea serviciilor la emiterea ordinului de începere, după constituirea garanției de bună execuție.

**8. Documentele contractului**

**8.1**. Documentele contractului sunt:

a) caietul de sarcini;

b) propunerea tehnică și propunerea financiară;

c) garanția de bună execuție;

d) documente utilizate în activitatea de consultanta in management pentru implementarea proiectului (rapoarte, etc);

e) actele adiționale, dacă este cazul.

**8.2. Anexele menţionate mai sus fac parte integrantă din prezentul contract.**

**9. Obligațiile principale ale prestatorului**

**9.1.** Prestatorul se obligă să presteze servicii de consultanță în management de proiect: „**MODERNIZARE ȘCOALĂ “CANDIANO POPESCU ȘI CONSTRUIRE SALĂ DE EDUCAȚIE FIZICĂ ȘCOLARĂ”, cod SMIS 155538”**, la standardele și performanţele prevăzute de normele legale în vigoare și in conformitate cu propunerea tehnică ce face parte integrantă din prezentul contract.

**9.2** Prestatorul este pe deplin responsabil pentru prestarea serviciilor. Totodată este răspunzător atât de oportunitatea şi legalitatea tuturor operaţiunilor şi metodelor de prestare utilizate, cât şi de calificarea personalului folosit pe toată durata prezentului contract.

**9.3** Prestatorul se obligă să presteze serviciile, în conformitate cu obligaţiile asumate prin prezentul contract la termenele stabilite în contract, în conformitate cu condiţiile stabilite în caietul de sarcini şi în propunerea tehnică a prestatorului semnatar al contractului.

**9.4.** Pe durata derulării prezentului contract, prestatorul are obligaţia de a informa achizitorul despre apariţia situaţiilor de conflict de interese şi de a lua toate măsurile legale pentru înlăturarea lor.

**9.5.** Prestatorul se obligă să înlocuiască pe cheltuiala sa orice bun rezultat din prestarea serviciilor care nu corespunde calitativ, din punct de vedere al formei, funcționalității și/sau conținutului.

**9.6.** Prestatorul va considera toate documentele şi informaţiile care îi sunt puse la dispoziţie referitoare la prezentul contract drept private şi confidenţiale după caz, nu va publica sau divulga niciun element al prezentului contract fără acordul scris, prealabil, al achizitorului. Dacă există divergenţe cu privire la necesitatea publicării sau divulgării în scopul executării prezentului contract, decizia finală va aparţine achizitorului.

**9.7.** Prestatorul se va abţine de la orice declaraţie publică privind derularea contractului fără aprobarea prealabilă a achizitorului şi de a se angaja în orice altă activitate care intră în conflict cu obligaţiile sale faţă de achizitor conform prezentului contract.

**9.8.** Orice documente sau materiale elaborate ori compilate de către prestator sau de către personalul său salariat vor deveni proprietatea exclusivă a achizitorului. După încetarea contractului, prestatorul nu va utiliza documentele sau materialele elaborate sau compilate în scopuri care nu au legătură cu prezentul contract, fără acordul scris prealabil al achizitorului.

**9.9.** Prestatorul nu va publica articole referitoare la obiectul prezentului contract, nu va face referire la aceste servicii în cursul prestării altor servicii pentru terţi şi nu va divulga nicio informaţie furnizată de achizitor, fără acordul scris prealabil al acestuia.

**9.10.** Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea prezentului contract vor fi proprietatea exclusivă a achizitorului, care le va putea utiliza, publica, cesiona ori transfera aşa cum consideră de cuviinţă, fară limitare geografică ori de altă natură, cu excepţia situaţiilor în care există deja asemenea drepturi de proprietate intelectuală.

**9.11.** Prestatorul se obligă să despăgubească achizitorul împotriva oricăror:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
2. daune-interese, costuri, taxe şi cheltuieli de orice natură, cu excepţia situaţiei în care acestea sunt generate de respectarea clauzelor contractului.

**9.12.** Prestatorul are obligația de a asigura disponibilitatea informațiilor și documentelor referitoare la proiect cu ocazia misiunilor de control desfășurate de OI sau de alte structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz.

**9.13.** Toate serviciile prestate vor fi recepţionate de Achizitor în baza proceselor verbale de recepţie cantitativă și calitativă.

**10. Obligațiile principale ale achizitorului**

**10.1.** Achizitorul are obligația de a pune la dispoziția prestatorului orice facilități și/sau informații pe care acesta le consideră necesare pentru prestarea corespunzătoare a serviciilor deconsultanta in management pentru implementarea proiectului.

**10.2.** Achizitorul se obliga sa recepționeze, potrivit art. 15, serviciile prestate la termenul convenit.

**10.3.** Achizitorul are obligația sa plătească prețul către prestator in termenul convenit de la primirea facturii de către acesta.

**11. Sancţiuni pentru neîndeplinirea culpabilă a obligaţiilor**

**11.1** (1) În cazul în care, prestatorul nu îşi îndeplineşte la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu 0,1% din valoarea corespunzatoare partii de contract neexecutata, pe fiecare zi de intarziere.

(2) In cazul in care cota procentuala prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referina a B.N.R., in conformitate cu prevederile art. 3 alin.(2)1 din O.G. nr. 13/2011.

**11.2** (1) În cazul în care achizitorul nu onorează facturile în termenul convenit la art. 5.4, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată pentru fiecare zi de intarziere.

(2) In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 5.4, acesta va notifica executantului situatia intervenita, partile avand posibilitatea de a incheia un act aditional prin care sa prelungeasca perioada de 30 de zile.

**11.3** Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

**11.4** Pact comisoriu

(1) In caz de neexecutare, executare necorespunzatoare a obligatiilor contractuale principale (art.9) de catre prestator, precum si al intarzierii in indeplinirea obligatiilor o perioada mai mare de 10 zile de la data scadentei, achizitorul are dreptul de a considera contractul reziliat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre achizitor prestatorului si numai daca prestatorul nu a remediat respectiva incalcare inauntrul termenului indicat in notificare.

(2) In cazul in care intervine sanctiunea rezilierii, prestatorul datoreaza achizitorului daune-interese in cuantum de 15% din valoarea contractului, fara TVA.

(3) In caz de neexecutare, executare necorespunzatoare a obligatiilor contractuale principale (art.10) de catre achizitor, precum si al intarzierii in indeplinirea obligatiilor o perioada mai mare de 10 zile de la data scadentei, prestatorul are dreptul de a considera contractul desfiintat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre prestator achizitorului si numai daca achizitorul nu a remediat respectiva incalcare inauntrul termenului indicat in notificare ori, desi respectiva remediere s-a produs, aceasta nu mai poate asigura indeplinirea obiectului contractului.

(4) In caz de reziliere a contractului achizitorul datoreaza prestatorului, cu titlu de daune compensatorii o suma egala cu 15% din valoarea contractului, fara TVA.

**11.5** Raspunderea juridica a prestatorului conform alineatelor precedente ale art.11 pentru neindeplinirea sau indeplinirea necorespunzatoare a obligatiilor din prezentul contract va putea fi angajata si dupa expirarea duratei contractului.

**CLAUZE SPECIFICE**

**12.** **Garanţia de bună execuţie a contractului**

**12.1** (1) Prestatorul se obligă să constituie garanţia de bună execuţie a contractului în cuantum de 10% din valoarea, fara TVA, a contractului, pentru perioada de derulare a contractului.

(2) Garantia de buna executie se constituie de catre Prestator in scopul asigurarii Achizitorului de indeplinirea cantitativa, calitativa si in perioada convenita a contractului.

(3) Garantia astfel constituita este destinata acoperirii eventualelor prejudicii suferite de Achizitor in executarea prezentului contract precum si in cazul prejudiciilor produse in realizarea obiectului contractului, din vina Prestatorului, ori in alte situatii prevazute de lege. In cazul in care prejudiciul produs Achizitorului este mai mare decat cuantumul garantiei de buna executie, prestatorul este obligat sa-l despagubesca pe Achizitor integral si intocmai.

(4) Modul de constituire a garantiei de buna executie: in termen de 5 zile lucrătoare de la data semnarii contractului, intr-una dintre formele prevazute la art. 154 din din Legea nr. 98/2016 privind achiziţiile publice, actualizata, coroborat cu art. 40 alin (3)-(9) din H.G. nr. 395/ 2016, actualizata. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică.

(5) Garanţia de bună execuţie trebuie să fie irevocabilă, necondiţionată şi se constituie prin:

a)virament bancar;

b)instrumente de garantare emise în condiţiile legii astfel:

(i)scrisori de garanţie emise de instituţii de credit bancare din România sau din alt stat;

(ii)scrisori de garanţie emise de instituţii financiare nebancare din România sau din alt stat pentru achiziţiile de lucrări a căror valoare estimată este mai mică sau egală cu 40.000.000 lei fără TVA şi respectiv pentru achiziţiile de produse sau servicii a căror valoare estimată este mai mică sau egală cu 7.000.000 lei fără TVA;

(iii)asigurări de garanţii emise:

- fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;

- fie de societăţi de asigurare din state terţe prin sucursale autorizate în România de către Autoritatea de Supraveghere Financiară;

c)depunerea la casierie a unor sume în numerar dacă valoarea este mai mică de 5.000 lei;

d)reţineri succesive din sumele datorate pentru facturi parţiale, în cazul garanţiei de bună execuţie;In aceasta situatie Executantul are obligatia de a deschide la unitatea Trezoreriei Statului din cadrul organului fiscal competent in administrarea acestuia, a unui cont de disponibil la dispozitia Achizitorului. Suma initiala care se depune de catre Executant in contul de disponibil astfel deschis nu trebuie sa fie mai mica de 0,5% din pretul, fara TVA, al contractului.

e)combinarea a două sau mai multe dintre modalităţile de constituire prevăzute la lit. a)-c), în cazul garanţiei de bună execuţie.

(6) In cazul neindeplinirii obligatiei prevazute la alineatele precedente, Achizitorul are dreptul de a aplica sanctiunea instituita de art.11.4.

**12.2** Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

**12.3** Achizitorul se obligă să restituie garanţia de bună execuţie prestatorului in cel mult 14 zile de la data indeplinirii de catre acesta a obligatiilor asumate prin contract, daca nu a ridicat pana la acea data pretentii asupra ei.

**13. Alte responsabilitati ale prestatorului**

**13.1.** Prestatorul are obligatia de a presta serviciile prevazute în contract cu profesionalismul și promtitudinea cuvenite angajamentului asumat și în conformitate cu propunerea sa tehnică.

**13.2.** Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**13.3.** Prestatorul este pe deplin responsabil pentru prestarea serviciilor în conformitate cu legislatia in vigoare. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**13.4**.

1. Consultantul va începe activitatea la data înscrisă în Ordinul de începere;
2. Consultantul va monitoriza contractele de achiziție încheiate cu operatorii economici;
3. Consultantul va întocmi graficul de depunere a cererilor de rambursare şi documentele anexă, dacă va fi cazul;
4. Consultantul va intocmi cererile de Plata si Cererile de Rambursare in conformitate cu formularele standard ale programului si va anexa la acestea documentele justificative primite de la beneficiar;
5. Consultantul va oferi asistenţă pentru rezolvarea tuturor solicitărilor de clarificari primite de la OI/ AM POR referitoare la cererile de plata si rambursare;
6. Consultantul va elabora rapoartele de progres ale proiectului, in colaborare cu Unitatea de Implementare a beneficiarului;
7. Consultantul va elabora notificările şi propunerile de Acte Adiţionale, în forma şi situaţiile prevăzute în Contractul de Finanţare. În cazul în care va fi necesară modificarea contractului de finanţare ca urmare a modificărilor legislative, bugetare, modificări ale calendarului de implementare a proiectului sau orice alte modificări justificabile şi agreate de către Autoritatea de management (AM), Consultantul va elabora diferitele Notificări sau solicitări de Acte adiţionale. În acest sens, Consultantul va monitoriza propunerile de modificare, se va asigura referitor la corectitudinea acestor modificări şi va aduna toate documentele în vederea întocmirii Notificărilor şi/sau Actelor adiţionale.
8. Consultantul va participa la vizitele pe teren din partea reprezentantilor OI/AM POR, daca situatia o impune;
9. Consultantul va evalua situatiile conflictuale ce pot aparea intre beneficiar si furnizorii de servicii/echipamente contractati in implementarea proiectului, care pot duce la pierderea eligibilitatii, a rambursarii sau aplicarea unor corectii financiare si va transmite recomandari.
10. Consultantul va asigura asistenţă şi consultanţă în identificarea, evaluarea şi managementul riscurilor apărute pe parcursul proiectului, dacă va fi cazul;
11. Consultantul va avea sarcina ca pe toata durata implementării proiectului sa fie la dispoziţia beneficiarului si sa răspundă prompt, la timp si complet la toate solicitările de clarificari inaintate de beneficiar cu privire la activitatile desfasurate in cadrul contractului;
12. Consultantul va raspunde la solicitarile beneficiarului in termen de minim 24 de ore, dar nu mai mult de 3 zile de la data solicitarii; in situatii exceptionale termenul poate fi prelungit cu acceptul beneficiarului;

**13.5.** (1)Prestatorul are obligația de a întocmi următoarele rapoarte legate de derularea contractului de servicii de consultanță în managementul de proiect:

**a) Raport de început, transmis în maximum 15 zile de la data emiteri ordinului administrativ de începere a serviciilor.** Raportul trebuie să constituie o completare şi o detaliere a ofertei Consultantului (document care va fi parte integrantă a prezentului contract de servicii) şi să detalieze aspecte referitoare la organizarea spaţiului, a echipei, a strategiei de abordare a sarcinilor ce îi revin, a programului de lucru. Un aspect obligatoriu al raportului îl constituie formularea unui punct de vedere/unei evaluări asupra Proiectului, cu estimarea posibilelor probleme în implementare şi principalele constatări referitoare la situaţia existentă, precum şi acţiunile ulterioare recomandate. Pentru elaborarea raportului de început în termenul stabilit, Beneficiarul va asigura toate informațiile necesare Consultantului.

b) **Raport lunar de activitate al Consultantului**

Acest raport va cuprinde situația rezultatelor înregistrate pana in momentul respectiv, in cadrul fiecărei activități. Structura rapoartelor lunare va fi convenita de Beneficiar cu Consultantul. Rapoartele vor fi transmise până în data de 10 a lunii următoare celei de raportare si vor fi însoțite la predare de adresa de înaintare si procesul verbal de predare-primire. Acestea vor constitui documente justificative pentru plata Consultantului. Structura rapoartelor lunare va fi convenită de Beneficiar cu Consultantul.

În principal aceste rapoarte vor cuprinde activitatile desfasurate de catre consultant in luna anterioara predarii raportului si eventual, in cazul in care este necesar, recomandari si/sau un plan estimativ pentru luna in curs. Pentru decontare, raportul trebuie sa aiba un deviz anexat, cu numarul de persoane implicate si numarul de ore lucrate .

**c) Raport de progres trimestrial al proiectului**

Documentele se vor elabora conform Ghidului Solicitantului pentru POR 2014-2020 și avându-se in vedere obligațiile asumate de beneficiar prin contractul de finanțare.

Toate documentele se vor preda spre verificare Autorități Contractante/ echipei de proiect, in corelare cu graficul de derulare a contractului de finanțare și vor respecta modelele sus-menționate. Prestatorul va modifica/corecta/revizui documentele menționate anterior in cazul in care Autoritatea contractanta identifica neconcordante/greșeli/omisiuni.

d)**Rapoarte si documente la solicitarea echipei de proiect**

Rapoarte solicitate la cererea Autorității Contractante cum ar fi notificări, acte adiționale, fluxuri financiare ale execuției lucrărilor, alte situații, etc.

**14. Alte obligații ale achizitorului**

**14.1.** a) Sa puna la dispoziţia Prestatorului toate informaţiile și documentele pe care le deține sau le va deține, care sunt sau pot fi relevante în vederea îndeplinirii contractului. Toate aceste informații și rapoartele rezultate ca urmare a folosirii acestora nu pot fi utilizate de către prestator pentru orice alte scopuri, fără aprobarea scrisă a autorității contractante.

b) Să emită ordinul de începere pentru serviciul ce urmează a fi realizat de către Prestator.

**15. Recepţie şi verificări**

**15.1.** Prestațiile executate se consemnează în documentele primare ce stau la baza decontării, completate de reprezentanții prestatorului.

**15.2.** Toate livrabilele se vor depune spre aprobare la achizitor. In termen de 5 zile de la primirea fiecarui livrabil, achizitorul va informa prestatorul asupra eventualelor neconformitati / observaţii / propuneri de imbunatatire, daca este cazul. Prestatorul va analiza observaţiile primite şi, daca este cazul, le va integra în varianta revizuita a livrabilului respectiv, varianta ce va fi retransmisa in termen de 2 zile de la informarea primita de la achizitor. În cazul întârzierilor în transmiterea / revizuirea livrabilelor, se vor aplica penalizări conform prevederilor contractului de servicii.

**15.3.** Achizitorul își rezerva dreptul de a modifica termenele de livrare a rapoartelor şi documentelor stabilite în prezentul caiet de sarcini, cu informarea prealabilă a prestatorului.

**15.4.** Prestarea serviciilor din prezentul contract va fi considerată finalizată, la data semnării procesului verbal de recepție final.

**16. Începere, finalizare, întârzieri, sistare**

**16.1** (1) Prestatorul are obligaţia de a începe prestarea serviciilor de indata ce a primit o comanda scrisa, in acest sens, din partea achizitorului.

(2) În cazul în care prestatorul suferă întârzieri şi/sau suportă costuri suplimentare, cauzate în exclusivitate de catre achizitor, părţile vor stabili de comun acord:

a) prelungirea perioadei de prestare a serviciului; şi

b) totalul cheltuielilor aferente, dacă este cazul, care se vor adăuga la preţul

contractului.

**16.2** (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

i) orice motive de întârziere, ce nu se datorează prestatorului, sau

ii) alte circumstanţe neobişnuite susceptibile de a surveni, altfel decât prin încălcarea

contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

**16.3** Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

**16.4** În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

**17. Încetarea contractului. Rezilierea contractului**

**17.1.** Prezentul contract încetează în următoarele situații:

a) prin executarea de către ambele părți a tuturor obligațiilor ce le revin conform prezentului contract și legislației aplicabile;

b) prin acordul părților consemnat în scris;

c) prin reziliere, în cazul în care una din părți nu își execută sau execută necorespunzător obligațiile contractuale.

**17.2.** Fără a aduce atingere dispoziţiilor dreptului comun privind încetarea contractului sau dreptului achizitorului de a solicita constatarea nulităţii absolute acestuia în conformitate cu dispoziţiile dreptului comun, achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

1. Prestatorul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit legislației achizițiilor publice;
2. contractul nu ar fi trebuit să fie atribuit Prestatorului având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;
3. în cazul modificării contractului în alte condiţii decât cele prevăzute de prevederile legale în vigoare.

**18. Ajustarea preţului contractului**

**18.1** Pentru serviciile prestate, plata datorată de achizitor prestatorului este pretul declarat in propunerea financiara, anexa la contract, care este ferm şi nu se actualizează.

**18.2** Pretul contractului se ajusteaza numai in situatia în care au loc modificări legislative sau au fost emise de către autorităţile locale acte administrative care au ca obiect instituirea, modificarea sau renunţarea la anumite taxe/impozite locale al căror efect se reflectă în creşterea/diminuarea costurilor pe baza cărora s-a fundamentat pretul contractului.

**19. Subcontractanţi**

**19.1** Prestatorul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

**19.2** (1) Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

**19.3** (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

**19.4** Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului**.**

**19.5** Prestatorul are dreptul de a implica noi subcontractanti, pe durata executarii contractului, cu conditia ca nominalizarea acestora sa nu reprezinte o modificare substantiala a contractului, in conditiile art. 221 din Legea nr. 98/2016, cu modificarile și completările ulterioare.

**19.6** Pe parcursul derulării contractului, prestatorul are dreptul de a înlocui subcontractanții, sau de a introduce noi subcontracțanti **cu acordul autoritatii contractante**, in urmatoarele situatii:

a) inlocuirea subcontractantilor nominalizati in oferta si ale caror activitati au fost indicate in oferta ca fiind realizate de subcontractanti;

b) declararea unor noi subcontractanti ulterior semnarii contractului de achizitie publica in conditiile in care lucrarile/serviciile ce urmeaza a fi subcontractate au fost prevazute in oferta fara a se indica initial optiunea subcontractarii acestora;

c) renuntarea/retragera subcontractantilor din contractul de achizitie publica.

**19.7** Noii subcontractanti au obligatia de prezenta o declaratie pe proprie raspundere prin care isi asuma respectarea prevederilor caietului de sarcini si a propunerii tehnice depusa de catre contractant la oferta, aferenta activitatii supuse subcontractarii.

**19.8** Autoritatea contractanta are obligatia de a solicita prezentarea contractelor incheiate intre prestator si subcontractantii declarati ulterior, care sa contina obligatoriu, cel putin urmatoarele:

a) activitatile ce urmeaza a fi subcontractate;

b) numele, datele de contact, reprezentantii legali ai noilor subcontractanti;

c) valoarea aferenta prestatiilor noilor subcontractanti.

**19.9** Contractele prezentate conform punctului 20.8 vor fi in concordanta cu oferta si vor fi anexa la prezentul contract.

**19.10** Autoritatea contractanta va efectua plati direct catre subcontractant/ subcontractantii care isi exprima optiunea in acest sens, printr-o instiintare, doar atunci cand prestatia acestora este confirmata prin documente ageate de toate cele trei parti, respectiv autoritatea contractanta, prestator si subcontracatant, sau de autoritatea contractanta si subcontractant atunci cand, in mod nejustificat, prestatorul blocheaza confirmarea obligatiilor asumate de subcontractant.

**19.11** Subcontractantul/subcontractantii isi exprima optiunea de a fi platit/platiti direct de catre autoritatea contractanta, la momentul incheierii contractului de achizitie publica, sau la momentul introducerii acestora in contractul de achizitie publica.

**19.12** Dispozitiile prevazute la art. 20.10 si art. 20.11 nu diminueaza raspunderea prestatorului in ceea ce priveste modul de indeplinire a prezentului contract de achizitie publica.

**20. Cesiunea**

**20.1** Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti, sub sanctiunea rezilierii contractului in conditiile prevazute de art.11.4.

**21. *Situatii in care va opera modificarea contractului***

**21.1** Modificarea contractului in cursul perioadei sale de valabilitate este considerata substantiala atunci cand, prin aceasta modificare, contractul devine substantial diferit fata de cel incheiat initial, respectiv atunci cand este indeplinita una din urmatoarele conditii:

a) modificarea introduce condiţii care, dacă ar fi fost incluse în procedura de atribuire iniţială, ar fi permis acceptarea unei alte oferte decât cea acceptată iniţial sau ar fi atras şi alţi participanţi la procedura de atribuire;

b) modificarea schimbă echilibrul economic al contractului de servicii în favoarea contractantului într-un mod care nu a fost prevăzut în contractul de achiziţie initial;

c) modificarea extinde în mod considerabil obiectul contractului;

**21.2** Contractul de achiziţie publică va fi modificat, fără organizarea unei noi proceduri de atribuire, în următoarele situaţii:

a) atunci când contractantul cu care autoritatea contractantă a încheiat iniţial contractul de servicii este înlocuit de un nou contractant, în una dintre următoarele situaţii: drepturile şi obligaţiile contractantului iniţial rezultate din acordul-cadru/contractul de achiziţie publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică/ şi să nu se realizeze cu scopul de a eluda aplicarea procedurilor de atribuire prevăzute de prezenta lege;

b) atunci când modificările, indiferent de valoarea lor, nu sunt substanţiale conform art.221 alin.(1) lit.e) din Lg.98/2016;

c) in situatia prevazuta de art.221 alin.(1) lit.f) din Legea 98/2016;

d) atunci când modificările, indiferent dacă sunt sau nu sunt evaluabile în bani şi indiferent de valoarea acestora, sunt efectuate in baza clauzelor de revizuire mentionate la art.18.2 din contract.

**21.3** Achizitorul va avea dreptul de a uza oricand de toate prevederile art 221 din legea 98/2016.

**22. Forţa majoră**

**22.1**. Forţa majoră este constatată de o autoritate competentă.

**22.2**. Forţa majoră exonerează parţile contractante de îndeplinirea obligaţiilor asumate prin prezentul contract, pe toata perioada în care aceasta acţionează.

**22.3**. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor pana la apariţia acesteia.

**22.4**. Partea contractantă care invoca forta majoră are obligaţia de a notifica celeilalte părţi, imediat şi în mod complet, producerea acesteia şi sa ia orice măsuri care îi stau la dispoziţie în vederea limitării consecinţelor.

**22.5**. Dacă forta majoră acţionează sau se estimeaza ca va acţiona o perioada mai mare de 3 luni, fiecare parte va avea dreptul sa notifice celeilalte părţi încetarea de plin drept a prezentului contract, fără ca vreuna dintre părţi sa poată pretindă celeilalte daune-interese.

**23. Soluţionarea litigiilor**

**23.1.** Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**23.2**. Dacă, după 10 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

**24. Limba care guvernează contractul**

**24.1** Limba care guvernează contractul este limba română.

**25. Comunicări**

**25.1** (1) Orice comunicare între părţi, referitoare la îndeplinirea prezentului contract, trebuie să fie transmisă în scris, in limba romana.

(2) Orice document scris trebuie înregistrat atât în momentul transmiterii, cât şi în momentul primirii.

**25.2** Comunicările între părţi se pot face şi prin telefon, sau e-mail cu condiţia confirmării în scris a primirii comunicării.

**26. Legea aplicabilă contractului**

**26.1** Contractul va fi interpretat conform legilor din România.

Părţile au înţeles să încheie azi .............. prezentul contract în două exemplare, câte unul pentru fiecare parte.

**ACHIZITOR, PRESTATOR,**

**MUNICIPIUL PLOIESTI**